Miksi köyhyys herättää raivoa? Laura kertoi tilanteestaan vertaisryhmässä ja sai viharyöpyn osakseen

Kun rahat on loppu, konstit on monet: Laura ostaa kännykällä limua, jotta saisi panttirahoilla leipää perheelleen. Pienituloisten arvostelu voi olla keino pönkittää omaa asemaa, sanoo dosentti Sakari Kainulainen.

Tilaajille

Laura ei ole hakenut toimeentulotukea, vaikka saisi sitä luultavasti.­

Kun Laura tulee avaamaan oven, on vaikea nähdä mitään. Eteisessä on pimeää, koska rahaa lampun ostoon ja taitoa sen kiinnittämiseen ei ole ollut. Perhe on asunut asunnossa viitisen vuotta.

”Tervetuloa”, Laura toivottaa iloisesti.

Olohuoneen seinää vasten nojaa muutama taulu kiinnittämistä odottamassa. Palovaroitintakaan ei ole, niin ikään kiinnittämisongelmien takia. Lauran ostama malli olisi vaatinut ruuvikiinnityksen, eikä hänellä ole siihen välineitä. Tuttava kehotti ostamaan teippiä, mutta siihen Lauralla ei ole ollut varaa.